Nadežda Tolokonnikova
Nadežda Tolokonnikova (vene keeles Надежда Андреевна Толоконникова; sündinud 7. novembril 1989 Norilskis) on Venemaa aktivist ja punkansambli Pussy Riot liige. 2012 vangistati ta kaheks aastaks punkstiilis palve pärast ("huligaansuse" eest). 23. detsembril 2013 Tolokonnikova amnesteeriti. Tolokonnikova asutas koos Marija Aljohhinaga organisatsiooni vangide kaitseks ("Зона права") . Amnesty International tunnistas ta südametunnistuse vangiks (prisoner of conscience).